sukhrobnurali/uzbek-legal-corpus huggingface dataset:
Oʻzbekiston Respublikasi Madaniyat vazirligi huzuridagi Madaniyat va sanʼatni rivojlantirish jamgʻarmasi faoliyatini takomillashtirish toʻgʻrisida
(resolution, 2019-06-11)

Oʻzbekiston Respublikasi Prezidentining “Oʻzbekiston Respublikasi Madaniyat vazirligi huzurida Madaniyat va sanʼatni rivojlantirish jamgʻarmasini tashkil etish toʻgʻrisida” 2017-yil 16-oktabrdagi PQ-3325-son qaroriga muvofiq Oʻzbekiston Respublikasi Madaniyat vazirligi huzuridagi Madaniyat va sanʼatni rivojlantirish jamgʻarmasi mablagʻlarini toʻliq shakllantirish va unga yuklangan vazifalarni sifatli bajarish maqsadida: 1. Oʻzbekiston Respublikasi Moliya vazirligi Oʻzbekiston Respublikasi Madaniyat vazirligi huzurida Madaniyat va sanʼatni rivojlantirish jamgʻarmasiga (keyingi oʻrinlarda Jamgʻarma deb ataladi) Jamgʻarmaga yuklangan vazifalarni amalga oshirish, shu jumladan mustaqillik yillarida yaratilgan yuksak badiiy ahamiyatga ega tasviriy va amaliy sanʼat asarlarini sotib olish uchun Oʻzbekiston Respublikasi respublika budjetining davlat daromadiga oʻtkazilgan mol-mulkni sotishdan tushadigan mablagʻlaridan 2018-yilda 16,0 milliard soʻm ajratsin. 2. Jamgʻarma Kengashi tomonidan unga yuklangan vazifalar doirasida Jamgʻarmaning rejalashtirilgan loyihalarini amalga oshirish uchun Jamgʻarmaning 2018-yilgi daromadlari va xarajatlari prognozi, shtatlar jadvali hamda 2018-yilda Jamgʻarmaning ijrochi direksiyasini va “Oʻzbekkonsert” davlat muassasasini joriy taʼminlash boʻyicha xarajatlar smetasi, shuningdek, Jamgʻarmaning ijrochi direksiyasi va “Oʻzbekkonsert” davlat muassasasi xodimlari mehnatiga xaq toʻlash, ularni moddiy ragʻbatlantirish va ijtimoiy muhofaza qilish sharoitlari toʻgʻrisidagi nizom tasdiqlanganligi maʼlumot uchun qabul qilinsin. 4. Jamgʻarmaning ijrochi direksiyasi ajratilayotgan mablagʻlarning Jamgʻarma Kengashi tomonidan tasdiqlanadigan daromadlar va xarajatlar smetasiga qatʼiy rioya etgan holda samarali va maqsadli sarflanishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi madaniyat vaziri Sayfullayev B.S. zimmasiga hamda Oʻzbekiston Respublikasi Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin.
“Fuqarolik holati dalolatnomalarini yozish organlari toʻgʻrisidagi nizomni tasdiqlash haqida”gi buyruqni, shuningdek unga oʻzgartirish va qoʻshimchalarni oʻz kuchini yoʻqotgan deb topish haqida
(order, 2018-08-10)

Oʻzbekiston Respublikasi Vazirlar Mahkamasining 2018-yil 3-iyuldagi 498-son “Fuqarolik holati dalolatnomalarini yozish organlari faoliyatini tashkil etish chora-tadbirlari toʻgʻrisida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq davlat roʻyxatidan oʻtkazilsin va Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazirning birinchi oʻrinbosari N. Joʻrayev zimmasiga yuklansin. 1. Oʻzbekiston Respublikasi adliya vazirining 2011-yil 30-sentabrdagi 222-mh-son “Fuqarolik holati dalolatnomalarini yozish organlari toʻgʻrisidagi nizomni tasdiqlash haqida”gi buyrugʻi (roʻyxat raqami 2272, 2011-yil 30-sentabr) (Oʻzbekiston Respublikasi qonun hujjatlari toʻplami, 2011-y., 40-son, 432-modda). 2. Oʻzbekiston Respublikasi adliya vazirining 2012-yil 2-martdagi 51-mh-son “Fuqarolik holati dalolatnomalarini yozish organlari toʻgʻrisidagi nizomga qoʻshimcha kiritish haqida”gi buyrugʻi (roʻyxat raqami 2272-1, 2012-yil 2-mart) (Oʻzbekiston Respublikasi qonun hujjatlari toʻplami, 2012-y., 8-9-son, 96-modda). 3. Oʻzbekiston Respublikasi adliya vazirining 2016-yil 26-dekabrdagi 305-mh-son “Fuqarolik holati dalolatnomalarini yozish organlari toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 2272-2, 2016-yil 26-dekabr) (Oʻzbekiston Respublikasi qonun hujjatlari toʻplami, 2016-y., 52-son, 607-modda).
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Faol tadbirkorlik, innovatsion gʻoyalar va texnologiyalarni qoʻllab-quvvatlash yili”da amalga oshirishga oid davlat Dasturi toʻgʻrisida” 2018-yil 22-yanvardagi PF-5308-son Farmoni)
(decree, 2019-04-22)

Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Faol tadbirkorlik, innovatsion gʻoyalar va texnologiyalarni qoʻllab-quvvatlash yili”da amalga oshirishga oid davlat Dasturi toʻgʻrisida” 2018-yil 22-yanvardagi PF-5308-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov, Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi boshligʻi D.B. Ahmedov zimmasiga yuklansin. 1. Vazirlar Mahkamasining 2017-yil 2-sentabrdagi 692-son qarori (Oʻzbekiston Respublikasi QHT, 2017-y., 36-son, 957-modda)bilan tasdiqlangan Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomning 17-bandi quyidagi tahrirda bayon qilinsin: “17. “Davavianazorat” inspeksiyasi faoliyatini moliyalashtirish: “Davavianazorat” inspeksiyasining joriy yilga Oʻzbekiston Respublikasi Moliya vazirligi bilan kelishilgan xarajatlari smetasi doirasida Oʻzbekiston Respublikasi Davlat budjeti mablagʻlari; qonun hujjatlarida taqiqlanmagan boshqa manbalar hisobiga amalga oshiriladi”. 2. Vazirlar Mahkamasining 2017-yil 28-noyabrdagi 948-son qarori bilan tasdiqlangan Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi toʻgʻrisidagi nizomning 48-bandi quyidagi tahrirda bayon qilinsin: “48. “Oʻzdavtemiryoʻlnazorat” inspeksiyasini moliyalashtirish va moddiy-texnik taʼminlash Oʻzbekiston Respublikasi Davlat budjeti mablagʻlari, shuningdek, temir yoʻl transportida yoʻlovchilar va yuklarni tashish boʻyicha faoliyatni amalga oshirish huquqiga litsenziyalar berish toʻgʻrisidagi arizalarni koʻrib chiqqanlik uchun undiriladigan yigʻimlar boʻyicha tushumlar va qonun hujjatlarida taqiqlanmagan boshqa manbalar hisobiga amalga oshiriladi”.
Maktabgacha taʼlim tizimini takomillashtirishga qaratilgan Oʻzbekiston Respublikasi Prezidentining ayrim qarorlariga oʻzgartirish va qoʻshimcha kiritish toʻgʻrisida
(resolution, 2018-08-08)

Fargʻona viloyatining Soʻx tumani xamda Fargʻona tumanining “Shohimardon” va “Yordon” qishloqlarida maktabgacha taʼlim tizimini yanada rivojlantirish, yosh avlodni xar tomonlama intellektual, maʼnaviy-estetik, jismoniy kamol topdirish. ularni maktabga tayyorlash sifatini tubdan yaxshilash xamda taʼlimning ushbu bosqichiga maktabgacha yoshdagi bolalar qamrovini oshirish va maktabgacha taʼlimning aholi uchun hammabopligini taʼminlash maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartirish va qoʻshimcha kiritilsin. 2. Vazirlik va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov, Oʻzbekiston Respublikasi Bosh vazirining oʻrinbosari — moliya vaziri J.A. Qoʻchkorov va maktabgacha taʼlim vaziri A.V. Shin zimmasiga yuklansin. 1. Oʻzbekiston Respublikasi Prezidentining “Davlat maktabgacha taʼlim muassasalari xodimlarining ayrim toifalari mehnatiga haq toʻlashni takomillashtirish chora-tadbirlari toʻgʻrisida” 2018-yil 28-fevraldagi PQ-3571-son qarorining 2-bandidagi “Xovos va Sardoba tumanlarida” soʻzlari “Xovos va Sardoba tumanlari, Fargʻona viloyatining Soʻx tumani xamda Fargʻona tumanining “Shohimardon” va “Yordon” qishloqlarida” soʻzlari bilan almashtirilsin. 2. Oʻzbekiston Respublikasi Prezidentining “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida” 2017-yil 29-dekabrdagi PQ-3454-son qaroriga 32-ilovaning rus tilidagi matni izohi “Sirdariiskoy oblasti” soʻzlaridan keyin “v Soxskom rayone, v selax “Shoximardon” i “Yordon” Ferganskogo rayona Ferganskoy oblasti” soʻzlari bilan toʻldirilsin.
Oʻzbekiston Respublikasi Prezidentining “Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi faoliyatini takomillashtirish chora-tadbirlari toʻgʻrisida” 2017-yil 16-avgustdagi PQ-3221-sonli qaroriga oʻzgartirishlar kiritish haqida
(resolution, 2020-03-20)

Oʻzbekiston Respublikasi Prezidentining “2017 — 2021-yillarda Oʻzbekistan Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Faol tadbirkorlik, innovatsion gʻoyalar va texnologiyalarni qoʻllab-quvvatlash yili”da amalga oshirishga oid Davlat dasturi toʻgʻrisida” 2018-yil 22-yanvardagi PF-5308-sonli Farmoniga muvofiq: 1. Oʻzbekiston Respublikasi Prezidentining “Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi faoliyatini takomillashtirish chora-tadbirlari toʻgʻrisida” 2017-yil 16-avgustdagi PQ-3221-sonli qaroriga ilovaga muvofiq oʻzgartirishlar kiritilsin. 2. Vazirliklar va idoralar ikki oy muddatda oʻzlari kabul kilgan avvalgi meʼyoriy-huquqiy hujjatlarni ushbu qarorga muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” aksiyadorlik jamiyati boshqaruvi raisi A.J. Ramatov, Oʻzbekiston Respublikasi Bosh vazirining oʻrinbosari — moliya vaziri J.A. Qoʻchkorov va Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi boshligʻi D.B. Axmedov zimmasiga yuklansin. 1. 6-bandning ikkinchi xatboshi quyidagi tahrirda bayon etilsin: “Oʻzbekiston Respublikasining Davlat budjeti”. 2. 4-ilova oʻz kuchini yoʻqotgan deb hisoblansin.
Vazirlar Mahkamasining “Navoiy” erkin iqtisodiy zonasi faoliyatini tashkil etish chora-tadbirlari toʻgʻrisida” 2009-yil 27-yanvardagi 21-son qaroriga oʻzgartirish kiritish haqida
(resolution, 2021-12-29)

Oʻzbekiston Respublikasi Prezidentining “Navoiy” erkin iqtisodiy zonasi faoliyatini kengaytirish va Navoiy viloyatida kichik sanoat zonalarini tashkil etish chora-tadbirlari toʻgʻrisida” 2018-yil 5-iyundagi PQ-3774-son qaroriga muvofiq Vazirlar Mahkamasi qaror qiladi: 1. Vazirlar Mahkamasining ““Navoiy” erkin iqtisodiy zonasi faoliyatini tashkil etish chora-tadbirlari toʻgʻrisida” 2009-yil 27-yanvardagi 21-son qarorining (Oʻzbekiston Respublikasi QT, 2009-y., 1-son, 5-modda) 1-bandi quyidagi tahrirda bayon qilinsin: “1. Navoiy viloyati hokimligi, Oʻzbekiston Respublikasi Investitsiyalar boʻyicha davlat qoʻmitasi, “Yergeodezkadastr” davlat qoʻmitasi, Iqtisodiyot vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasining “Navoiy” erkin iqtisodiy zonasini Navoiy viloyati, Karmana tumani, “Doʻstlik” agrofirmasining 205 — 216, 381a — 388, 404 — 470 konturlardagi 500 gektar boʻlgan maydonda hamda Navoiy shahri, S. Ayniy koʻchasidagi umumiy yer maydoni 81,4 gektar boʻlgan 27 va 69-uy manzillarida joylashtirish toʻgʻrisidagi taklifi maʼqullansin”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Investitsiyalar boʻyicha davlat qoʻmitasi raisi S.R. Xolmuradov va Navoiy viloyati hokimi K.B. Tursunov zimmasiga yuklansin.
“Urgut” erkin iqtisodiy zonasi hududini kengaytirish chora-tadbirlari toʻgʻrisida
(resolution, 2018-08-07)

“Urgut” erkin iqtisodiy zonasi hududini kengaytirish orqali yuqori qoʻshilgan qiymatga ega boʻlgan raqobatbardosh mahsulot ishlab chiqarishni taʼminlaydigan zamonaviy, yuksak texnologiyali ishlab chiqarishlarni tashkil etish uchun xorijiy va mahalliy investitsiyalarni jalb qilish boʻyicha qulay shart-sharoitlarni shakllantirish, shuningdek, Samarqand viloyatining ishlab chiqarish va resurs salohiyatidan kompleks hamda samarali foydalanish, shu asosda yangi ish oʻrinlarini yaratish va aholi daromadlarini oshirish maqsadida Vazirlar Mahkamasi qaror qiladi: 1. Vazirlar Mahkamasining “Erkin iqtisodiy zonalar faoliyatini tashkil etish chora-tadbirlari toʻgʻrisida” 2017-yil 10-apreldagi 196-son qarorining (Oʻzbekiston Respublikasi QT, 2017-y., 4-son, 43-modda) 1-ilovasi I boʻlimi quyidagi mazmundagi 5-band bilan toʻldirilsin: “5. Samarqand shahar “Xishrav-2” massivi yer maydonlari quyidagi chegaralar bilan: shimoliy tomondan — “Dargʻom” kanali hududi; sharqiy tomondan — Samarqand viloyati Yongʻin xavfsizligi bosh boshqarmasining malaka oshirish markazi hududi; janubiy tomondan — davlat zaxira yerining jarlikkacha boʻlgan hududi; gʻarbiy tomondan — Mudofaa vazirligining harbiy bazasiga tutash hududi”. 2. Samarqand viloyati hokimligi, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda ikki hafta muddatda ushbu qarorning 1-bandidan kelib chiqib, “Urgut” erkin iqtisodiy zonasi hududining chegaralarini qayta belgilasin va tegishli yer uchastkalari ajratilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari – Investitsiyalar boʻyicha davlat qoʻmitasi raisi S.R. Xolmuradov va Samarqand viloyati hokimi vazifasini bajaruvchi E.O. Turdimov zimmasiga yuklansin.
Maktabgacha taʼlim muassasalarida bolalarning hayoti va sogʻligʻini muhofaza qilishni tashkil etish tartibi toʻgʻrisidagi nizomning 11-bandiga oʻzgartirish kiritish haqida
(resolution, 2018-08-07)

Oʻzbekiston Respublikasi Prezidentining 2017-yil 30-sentabrdagi PQ-3305-son “Oʻzbekiston Respublikasi Maktabgacha taʼlim vazirligi faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Maktabgacha taʼlim vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Maktabgacha taʼlim vazirligi va Sogʻliqni saqlash vazirligining 2018-yil 30-apreldagi 20/1, 10-qq/1-son qarori (roʻyxat raqami 3012, 2018-yil 14-may) bilan tasdiqlangan Maktabgacha taʼlim muassasalarida bolalarning hayoti va sogʻligʻini muhofaza qilishni tashkil etish tartibi toʻgʻrisidagi nizomning 11-bandi quyidagi tahrirda bayon qilinsin: “11. Maktabgacha taʼlim muassasasiga olib kelishda tarbiyalanuvchini ota-onasi (ularning oʻrnini bosuvchi shaxs, ota-onaning voyaga yetgan farzandlari, bobosi, buvisi yoki ota-ona tomonidan qonun hujjatlarida belgilangan tartibda rasmiylashtirilgan ota-onaning vakili) uni shaxsan guruh tarbiyachisiga topshirishi lozim. Maktabgacha taʼlim muassasasidan olib ketishda guruh tarbiyachisi tarbiyalanuvchini uning ota-onasiga (ularning oʻrnini bosuvchi shaxs, ota-onaning voyaga yetgan farzandlari, bobosi, buvisi, yoki ota-ona tomonidan qonun hujjatlarida belgilangan tartibda rasmiylashtirilgan ota-onaning vakiliga) topshirishi lozim.”. 2. Mazkur qaror Oʻzbekiston Respublikasi Ichki ishlar vazirligi va Oʻzbekiston Respublikasi Qurilish vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Tijorat banklari balansida turgan alohida obyektlarni sotish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2020-01-07)

Oʻzbekiston Respublikasi Prezidentining 2018-yil 24-maydagi PF-5447-sonli “Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi, Moliya vazirligi, Iqtisodiyot vazirligi hamda Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Markaziy banki Boshqaruvi, Moliya vazirligi, Iqtisodiyot vazirligi va Xususiylashtirish, monopoliyadan chiqarish va raqobatni rivojlantirish davlat qoʻmitasining 2014-yil 13-maydagi 332-V, 40, 69 va 01/22-26/75-son “Tijorat banklari balansida turgan alohida obyektlarni sotish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2589, 2014-yil 28-may) (Oʻzbekiston Respublikasi qonun hujjatlari toʻplami, 2014-y., 22-son, 263-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorning muqaddimasidan “Oʻzbekiston Respublikasi Prezidentining 2008-yil 19-noyabrdagi F-4010-son “Iqtisodiy nochor korxonalarni tijorat banklariga sotish tartibini tasdiqlash toʻgʻrisida” farmoyishiga” degan soʻzlar chiqarib tashlansin. 2. Nizomda: a) 5-bandning birinchi xatboshisidan “tegishli litsenziyaga ega boʻlgan” degan soʻzlar chiqarib tashlansin b) 65-bandidagi “Oʻzbekiston Respublikasi Prezidentining 2008-yil 19-noyabrdagi F-4010-son farmoyishi bilan tasdiqlangan Iqtisodiy nochor korxonalarni tanlov savdolarida tijorat banklariga sotish tartibining 57-bandiga” degan soʻzlar “Oʻzbekiston Respublikasi Vazirlar Mahkamasining 2003-yil 18-apreldagi 188-son “Amalga oshirilayotgan iqtisodiy nochor korxonalarni tarkibiy oʻzgartirish va moliyaviy sogʻlomlashtirish samaradorligini oshirish chora-tadbirlari toʻgʻrisida”gi qarorining 4-bandiga” degan soʻzlar bilan almashtirilsin.
Oʻzbekiston Respublikasi Hukumatining ayrim qarorlariga Oʻzbekiston Respublikasi budjet tizimi budjetlarining xorijiy valyutadagi mablagʻlarini samarali boshqarishga yoʻnaltirilgan oʻzgartirish va qoʻshimchalar kiritish toʻgʻrisida
(resolution, 2025-12-16)

Oʻzbekiston Respublikasi budjet tizimi budjetlarining xorijiy valyutadagi mablagʻlarini samarali boshqarishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin.
2018-yilda respublikada ekin maydonlari tarkibini optimallashtirish, meva-sabzavot va boshqa qishloq xoʻjaligi mahsulotlari yetishtirish hamda ularni eksportga yetkazib berish hajmlarini koʻpaytirishga oid qoʻshimcha chora-tadbirlar toʻgʻrisida
(resolution, 2025-11-26)

Respublika qishloq xoʻjaligida iqtisodiy islohotlarni yanada chuqurlashtirish, gʻoʻza ekin maydonlari tarkibini optimallashtirish hisobiga yer va suv resurslaridan samarali hamda oqilona foydalanishni taʼminlash, shuningdek, meva-sabzavot va boshka qishloq xoʻjaligi mahsulotlari yetishtirish hamda ularni eksportga yetkazib berish hajmlarini koʻpaytirish maqsadida: 1. Oʻzbekiston Respublikasi Qishlok xoʻjaligi vazirligi, Yer resurslari, geodeziya, kartografiya va davlat kadastri davlat koʻmitasi, Qoraqalpogʻiston Respublikasi Vazirlar Kengashi hamda viloyat hokimliklarining: 2018-yilda hosili past yerlardagi gʻoʻza ekin maydonlarini 99,4 ming gektarga qisqartirish; 2018-yilda meva-sabzavot va boshqa qishloq xoʻjaligi mahsulotlari yetishtirish hajmlarini 817,0 ming tonnaga koʻpaytirish; 2018-yilda 266,0 ming tonna meva-sabzavot va boshka qishloq xoʻjaligi mahsulotlari qoʻshimcha ravishda eksportga yetkazib berilishini taʼminlash; 1 va 1.1-1.13-ilovalarga* muvofiq 2018-yilda hosili past paxta maydonlarida qishloq xoʻjaligi ekinlarini joylashtirishning prognoz parametrlari; 2 va 2.1-2.13-ilovalarga* muvofiq 2018-yilda hosili past paxta maydonlarida qishloq xoʻjaligi mahsulotlari yetishtirish va eksport qilishning prognoz hajmlari toʻgrisidagi takliflariga rozilik berilsin. 2. Oʻzbekiston Respublikasi Bosh vazirining oʻrinbosari Z.T. Mirzayev, Qoraqalpogʻiston Respublikasi Vazirlar Kengashining raisi, viloyatlar va tumanlarning hokimlari Oʻzbekiston Fermer, dehqon xoʻjaliklari va tomorqa egalari kengashi, Oʻzbekiston Respublikasi Tashki savdo vazirligi, “Oʻzbekozikovkatxolding” XK bilan birgalikda ushbu qaror bilan tasdiqlangan parametrlarga soʻzsiz erishilishi ustidan taʼsirchan nazoratni taʼminlasin. 3. Oʻzbekiston Respublikasi Prezidentining baʼzi qarorlariga 3-ilovaga* muvofiq oʻzgartirishlar kiritilsin. 4. Oʻzbekiston Respublikasi Prezidentining “2018-yilda qishloq xoʻjaligi ekinlarini oqilona joylashtirish chora-tadbirlari va qishloq xoʻjaligi mahsulotlari yetishtirishning prognoz hajmlari toʻgʻrisida” 2017-yil 15-sentabrdagi PQ-3281-sonli qarorining 15-bandi, shuningdek, qarorning 5 — 8-ilovalari oʻz kuchini yoʻqotgan deb hisoblansin. 5. Vazirliklar va idoralar bir oy muddatda ilgari qabul qilingan normativ-huquqiy hujjatlarni ushbu qarorga moslashtirsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosarlari Z.T. Mirzayev va N.S. Otajonov zimmasiga yuklansin.
Oʻzbekiston Respublikasi pochta toʻlovining davlat belgilari toʻgʻrisidagi nizomga oʻzgartirishlar kiritish toʻgʻrisida
(order, 2018-07-31)

Oʻzbekiston Respublikasi Prezidentining 2017-yil 15-fevraldagi PF-4956-son “Madaniyat va sport sohasida boshqaruv tizimini yanada takomillashtirish chora-tadbirlari toʻgʻrisida”gi Farmoniga, Oʻzbekiston Respublikasi Prezidentining 2017-yil 15-fevraldagi PQ-2778-son “Oʻzbekiston Respublikasi Madaniyat vazirligi faoliyatini tashkil etish toʻgʻrisida”gi qaroriga va Oʻzbekiston Respublikasi Vazirlar Mahkamasining 2018-yil 1-maydagi 318-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi Aloqa, axborotlashtirish va telekommunikatsiya texnologiyalari sohasida nazorat boʻyicha inspeksiya toʻgʻrisidagi nizomlarni tasdiqlash haqida”gi qaroriga muvofiq buyuraman: 1. Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining 2013-yil 21-oktabrdagi 58-mh-son qarori (roʻyxat raqami 2529, 2013-yil 22-noyabr) (Oʻzbekiston Respublikasi qonun hujjatlari toʻplami, 2013-y., 47-son, 624-modda) bilan tasdiqlangan Oʻzbekiston Respublikasi pochta toʻlovining davlat belgilari toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “2015-yil 10-apreldagi 87-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi toʻgʻrisidagi nizomni tasdiqlash haqida” degan soʻzlar “2018-yil 1-maydagi 318-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi Aloqa, axborotlashtirish va telekommunikatsiya texnologiyalari sohasida nazorat boʻyicha inspeksiya toʻgʻrisidagi nizomlarni tasdiqlash haqida” degan soʻzlar bilan almashtirilsin. 2. 15-bandning beshinchi xatboshisidagi “va sport ishlari vazirligi” degan soʻzlar “vazirligi” degan soʻz bilan almashtirilsin. 3. Ushbu oʻzgartirishlar Oʻzbekiston Respublikasi Madaniyat vazirligi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi hamda Oʻzbekiston Respublikasi Intellektual mulk agentligi bilan kelishilgan.